OpenLLM-France/wikimedia huggingface dataset:
# The Black Keys

The Black Keys, AEBetako rock musika talde bat da. 2001ean Ohio estatuko Akron hirian sortua izan zen, eta bere taldekideak Dan Auerbach (ahotsa eta gitarra elektrikoa) eta Patrick Carney (bateria) dira.

## Diskografia

* The Big Come Up (2002)
* Thickfreakness (2003)
* Rubber Factory (2004)
* Magic Potion (2006)
* Attack & Release (2008)
* Brothers (2010)
* El Camino (2011)
* Turn Blue (2014)
* Let's Rock (2019)
* Delta Kream (2021)
* Dropout Boogie (2022)
* Ohio Players (2024)

## Kanpo estekak

* The Black Keys musika taldearen webgunea (Ingelesez)
* Datuak: Q606226
* Multimedia: The Black Keys / Q606226
# Ricotta

Ricotta, Italiako gazta fresko mota bat da. Kolore zuri, zapore goxo eta egitura biguina du. Ardi, behi, ahuntz eta italiar bufalo esnez egiten da.
Bigarren tratamendu bat ematen zaion gazta berria dugu, bigarren tratamendu honekin gazta berri hau gehiago lehortzen da. Pikordun testura bat izaten du, kolore zurikoa. Italian Ravioliak, tortelliniak, kaneloiak eta lasagnak betetzeko, azkenburuko ugari prestatzeko, bere horretan frutarekin edo gozoekin jateko erabiltzen dira.
Jatorriz, Campania, Lazio, Basilicata, Calabria, Sardinia, Sizilia eta Apulia eskualdeetan ekoizten da.

## Ikus, gainera

* Cannolo

## Kanpo estekak

* Datuak: Q216781
* Multimedia: Ricotta / Q216781
# Rafael Leónidas Trujillo

Rafael Leónidas Trujillo y Molina (San Cristobal, 1891ko urriaren 24a - Ciudad Trujillo, 1961eko maiatzaren 30a) dominikar militar eta politikaria izan zen. Dominikar Errepublikako diktadorea izan zen 1930-1961 bitartean.

## Bizitza

1916-1924 urteetan, Dominikar Errepublika Estatu Batuen mende egon zen garaian, guardia nazionalean sartu zen; 1925ean buruzagi militarra zen, eta 1930. urtean Horacio Vásquez aginpidetik egotzi zuen estatu-kolpean parte hartu zuen. Urte hartan Errepublikako presidente egin zuten, eta 1932. urtean nazioko "Ongile" izendatu zuen bere burua. Nekazarien eta gudarostearen laguntzaz garapen bidean jarri zuen herrialdea eta, aldi berean, aberastasun izugarri baten jabe egin zen. Bertan behera utzi zuen adierazpen askatasuna, eta aginpidearen gaineko kontrol gogorra ezarri zuen, familiako kideen ardurapean utzi baitzituen kargu garrantzitsu ugari. Kanpoko politikagintzan Estatu Batuetako politikaren aldeko agertu zen.
Barne-oposizioa sendotzen ari zela ikusita 1952. urtean Héctor Bienvenido anaiaren esku utzi zuen aginpidea baina, artean, guardia nazionaleko buru izaten jarraitu zuen. Hainbeste hilketa, tortura eta bahiketa agindu zituen, besteak beste Jesus Galindez euskaldunarena. Ustelkeria salaketak zirela medio, Latinoamerikako estatuak biltzen dituen AEE erakundeak kondenatu egin zituen Trujilloren politika-bideak. Etxera zihoala ofizial-talde batek hil zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q152474
* Multimedia: Rafael Leónidas Trujillo / Q152474
# Abdirashid Ali Shermarke

Abdirashid Ali Shermarke (somalieraz: Cabdirashiid Cali Sharmaarke; Harardhere, 1919ko ekainaren 8a - Las Anod, 1969ko urriaren 15a) Somaliako 2. presidentea izan zen.
Eskola koranikoetan ikasi zuen, eta merkatari eta funtzionario gisa lan egin zuen Italiako administrazio kolonialean. 1943an Somaliako Gazteriaren Ligara batu zen. Zientzia politikoetan lizentziatu zen Erromako Sapienza Unibertsitatean.
1960ko uztailaren 1ean Somaliak independentzia lortu zuen, eta Aden Abdullah Osman Daar presidenteak Shermarke lehen ministro izendatu zuen. Asko bidaiatu zuen neutraltasun eta lerrokatze gaberen politika sustatzeko. 1964ko hauteskundeak arte egon zen karguan.
1967an presidentetzarako hauteskundeak irabazi zituen. 1969an bere bizkartzainetako batek hil zuen herrialdearen iparraldea bisitatzen ari zela. Badirudi hilketaren arrazoiak pertsonalak izan zirela politikoak baino gehiago. Bere hiletaren biharamunean, armadak boterea hartu zuen Mohamed Siad Barrek zuzendutako estatu kolpe batean.
* Datuak: Q308215
* Multimedia: Abdirashid Ali Shermarke / Q308215
# Jovenel Moïse

Jovenel Moïse (Trou-du-Nord, 1968ko ekainaren 26a – Port-au-Prince, 2021eko uztailaren 7) Haitiko enpresaria eta Haitiko presidentea izan zen 2017ko otsailaren 7tik, 2016ko azaroko hauteskundeak irabazi ondoren. 2019tik, desadostasun politikoak eta dimisioa eskatu zuten protestek krisia eragin zuten. 2021eko uztailaren 7ko gauean hil zuten, tiroz, bere etxean zela.

## Erreferentziak

* ↑ Jovenel Moise se juramenta como presidente de Haití. TeleSur.
* ↑ (Ingelesez) «Moïse Mess: Haiti's Political Standoff – And Humanitarian Crisis – Won't Likely End Soon» WLRN (Noiz kontsultatua: 2021-07-07).

## Kanpo estekak

* Datuak: Q21294765
* Multimedia: Jovenel Moise / Q21294765
# Richard Ratsimandrava

Richard Ratsimandrava (Antananarivo, 1931ko martxoaren 21a - ibidem, 1975eko otsailaren 11) Madagaskargo presidentea izan zen. Merina etniaren kidea izan zen. Frantziako Armadan sartu zen eta gero Magadaskargoan. 1972an Gabriel Ramanantsoak gobernu militarra ezarri zuen eta Ratsimandrava barne ministro izendatu zuen. 1975eko otsailaren 6an Ratsimandrava presidente bihurtu zen eta sei egun geroago erail zuten. Gilles Andriamahazok trantsizioko gobernu militar bat zuzendu zuen orduan.
* Datuak: Q559681
* Multimedia: Richard Ratsimandrava / Q559681
# Mohamed Boudiaf

Mohamed Boudiaf (arabieraz: محمد بوضياف‎, Muḥammad Bū-Ḍiyāf); Ouled Madhi, M'Silako Probintzia, 1919ko ekainaren 23a - Annaba, 1992ko ekainaren 29a), Si Tayeb el Watani izengoitiz ere ezaguna, aljeriar politikaria izan zen.
Messali Hadjen Herri Aljeriarraren Alderdiaren kidea izan zen. Gero MTLD (Askatasun Demokratikoen Garaipenerako Mugimendua)rekin eta haren adar paramilitarra (OS, Antolaketa Berezia)rekin elkartu zen. 1954an Nazio Askatasunerako Fronteko buruzagi izan zen. 1956an frantziarrek Ahmed Ben Bellaren eta beste lider batzuen ondoan bidaiatzen zuen hegazkina bahitu zuten. Frantzian kartzelatu zen eta ez zen askatu 1962ra.
Aljeria independentean oposizio alderdi bat sortu zen eta Marokora erbesteratzera behartu zen. 1992ko otsailaren militarrek Estatu Kontseiluaren buru izatea eskaini zioten. 1992ko ekainaren 29an bizkartzain batek hil zuen.
* Datuak: Q314691
* Multimedia: Mohamed Boudiaf / Q314691
# Aintzane Crujeiras

Aintzane Crujeiras Puga (Donostia, 1983ko abuztuaren 7a) gipuzkoar aktorea eta ahots-bikoiztailea da.

## Filmografia
### Telebista

| Urtea | Telesaila | Katea | Pertsonaia | Oharrak |
| 2005 | Mi querido Klikowsky | ETB2 | | Atala: Grandes cambios |
| 2006 | Balbemendi | ETB1 | Estibaliz Lopez de Goikoetxea | |
| 2006 | Kutsidazu bidea, Ixabel | ETB1 | Ione / Juanita | |
| 2010-2011 | Goenkale | ETB1 | Nikole | 17. denboraldia |
| 2010 | Qué vida más triste | La Sexta | | Atala: Reunión de antiguos alumnos |
| 2024 | Go!azen | ETB 1 | | 11. denboraldiko aktorea |

### Filmak

| Urtea | Izenburua | Pertsonaia | Oharrak |
| 2006 | Kutsidazu bidea, Ixabel | Ione / Juanita | |

## Kanpo estekak

* Datuak: Q101168312
# William Tolbert

William Robert Tolbert Jr. (Bensonville, 1913ko maiatzaren 13a - Monrovia, 1980ko apirilaren 12a) liberiar politikaria izan zen. Liberiako 20. presidentea izan zen 1971ko 1980ra.
Benetako Whig Alderdiko kidea izan zen, herrialdean baimendutako bakarra. 1943an Ordezkarien Ganberan sartu eta bertan jarraitu zuen 1953 arte, William Tubman presidenteak presidenteorde izateko aukeratu zuenean.
1971ko uztailaren 23an presidente bihurtu zen Tubman hil ondoren. Erreforma liberal batzuk hasi eta 1975ean berrautatu zuten. Hala ere, ezin izan zuen konpondu klase agintari amerikar-liberiarraren eta etnia indigena maioritarioen arteko desberdintasun ekonomikoa.
Kanpo-politikan, harremanak ezarri zituen herrialde komunistekin, eta Israelekin hautsi zituen. Ameriketako Estatu Batuei ere babesa eman zien Vietnamgo Gerran.
1980ko apirilaren 12an Samuel Doe sarjentuak zuzendutako estatu-kolpe militar batean hil zuten.

## Kanpo estekak

* Datuak: Q336212
* Multimedia: William Tolbert / Q336212
# Latitude horietan

Latitude horietan Gorka Urbizuren abestia da, Miñan antzezlana bukatzean entzuten dena. Gorka eta Nerea Urbizu zuzenean abestu zuten antzezlanaren bukaeran batzuetan (Donostiako Gazteszenan, esaterako, 2024ko azaroaren 14an).
| « | Argirik ikusi al duzu latitude horietan? Non zaude, Miñan? Ahal duzunean erantzun Amak galdetu du zutaz Eta nik ez dakit zer esan ... | » |
| —Gorka Urbizu, Latitude horietan, 2024 |||

## Ibrahima Baldez etorkinaren omenez

Ibrahima Balderi aita gazterik hil zitzaion, ikasketak moztu behar izan zituen. Liberiara lan bila joatea bururatu zitzaion Ibrahimari eta Monroviara joan zen. Gineako kamioizale batek aprendiz hartu zuen. Bitartean anaia txikiak amaren etxetik alde egin zuen eta Libian zegoela jakin zuen amak. Anaia txikia desagertu eta gero Ibrahima anaiaren bila abiatu zen Gineatik Libiara, horretarako Saharako basamortua zeharkatu behar izan zuen hegoaldetik iparraldera: pasatzaile, polizia, bahitzaileekin topo egin; egarria, gosea, mina ezagutu. Afrikatik Europarako bidea.
Hau da liburuan Ibrahimak egiten duen bidaia (eta alboan mapa interaktiboa):
* Ginea: Thiankoi - Konakry - Sigiri -
* Mali: Bamako - Gao -
* Tuareg. Kidal - Taalanda -
* Aljeria: Timiauine - Bordj - Reggane - Adrar - Ghardaia - Ouargla - Debdeb -
* Libia: Ghadames - Sabratha - Zawiya - Zintan - Zawiya - Sabratha - Ghadames -
* Aljeria: Debdeb - Ouargla - Ghardaia - Aljer - Oran -
* Maroko: Tanger - Tiznit - Tanger - Nador

## Erreferentziak

* ↑ Gorka Urbizu - Topic. (2024-10-24). Latitude Horietan. (Noiz kontsultatua: 2024-11-15).
* 1 2 Gorka Urbizu - Topic. (2024-10-24). Latitude Horietan. (Noiz kontsultatua: 2024-11-15).
* ↑ Arin, Nagore. «Ibrahima Baldek eta Amets Arzallusek 'Miñan' aurkeztu dute» Berria (Noiz kontsultatua: 2022-12-30).
* ↑ «Mapa: Konakry - Ghardaia - Sabratha - Ghardaia-Nador» query.wikidata.org (Wikidata Query Service) (Noiz kontsultatua: 2021-04-07).

## Ikus, gainera

* Miñan liburua
* Miñan antzezlana
* Maravillas Lamberto
* Payola
* Min hau
* Oreka (Berri Txarrak)
* Katedral bat

## Kanpo estekak

* Gorka Urbizu - Latitude Horietan Gorka Urbizu: gaiak. Youtube
* Datuak: Q131278406
# Melchior Ndadaye

Melchior Ndadaye (Murama, Ruanda-Urundi, 1953ko martxoaren 28a - Bujumbura, 1993ko urriaren 21a) Burundiko presidentea izan zen 1993an.

## Biografia

Hutu etniaren kidea, Ruandara ihes egin zuen 1972ko sarraskietan. Gaztetatik jardun zuen politikan eta 1986an Burundira itzuli zen. Demokraziarako Frontea Burundin (FRODEBU) alderdia sortu zuen eta 1993ko hauteskundeak irabazi zituen, Pierre Buyoyak antolatuak. Burundi demokratikoki aukeratutako lehen presidentea izan zen eta hutu etniako lehena. 1993ko uztailaren 10ean presidente kargua hartu zuen. Neurri moderatuak ezarri zituen, tutsiei kontsezioak emanez, baina hutuen aldeko neurriek tentsioak eragina zituzten. 1993ko urriaren 21ean estatu-kolpe militarra izan zen eta Ndadaye militarrek erail zuten. Burundiko Gerra Zibilaren hasiera izan zen.
* Datuak: Q457201
* Multimedia: Melchior Ndadaye / Q457201
# Loreto Mauleon

Loreto Mauleon (Burgos, 1988ko abuztuaren 14a -) euskal aktorea da.
Zurriolako ikastolan ikasi ondoren, ingeniaritza ikasi zuen Euskal Herriko Unibertsitatean. Hala ere, laster hasi zen aktore moduan lan egiten.

## Lanak
### Zineman

* Hodeiak margotzeko makina (2009)
* Bi anai (2011)
* Anfitrioi berezia (2012, telefilma)
* La ermita (2023)

### Telebistan

* Goenkale (ETB 1, 2008-2012)
* El secreto de Puente Viejo (Antena 3, 2012-2015)
* Aitaren Etxea (ETB 1, 2015)
* Patria (HBO, 2020)
* La chica de nieve (Netflix, 2023)
* Touré detektibea (ETB 1, TVE 1, 2024)
* Querer (Movistar Plus, 2024)

## Sariak

2021ean Platino eta Feroz sariak jaso zituen, Patria telesailean egindako lanagatik.

## Erreferentziak

* ↑ Diario Vasco.com
* ↑ Loreto Mauleonekin elkarrizketa Berrian
* ↑ Urkizu, Urtzi. ««Lanbide hau poliki-poliki eta pausoz pauso egiteko da»» Berria (Noiz kontsultatua: 2022-01-20).

## Kanpo estekak

* Loreto Mauleonen bideobooka
* Datuak: Q35635
* Multimedia: Loreto Mauleón / Q35635
# Gutierre-Muñoz

Gutierre-Muñoz Ávilako udalerria da.
2009ko urtarrilaren 1eko erroldaren arabera 100 biztanle zituen.

## Historia

Alfontso VIII.a Gaztelako erregea (1155- 1214) iherri honetan hil zen. Erreinuaren eremua zabaldu zuen mairuei konkistaturiko lurraldeekin eta Antso Azkarra Nafarroako erregea Magreb aldera joan izanaz baliaturik, euskal erreinuari eraso eta Nafarroa mendebaldeko tenentziak okupatu zituen lehenik 1199-1200ean (Araba, Durangaldea, Gipuzkoa, etab.); 2004tik aurrera, Lapurdi hartu zuen, baina Baionak eta Bordelek gogor egin zioten bi urte iraun zuen kanpainan. Atzera egin behar izan zuen 1206rako. Ingalaterrako koroapean zegoen Lapurdi utzi eta Nafarroako Erresumako mendebaldearen jabe bihurtu zen.

## Erreferentziak

* ↑ Estornés Lasa, Bernardo. Alfonso VIII de Castilla. euskomedia.org (Noiz kontsultatua: 2016-06-16).
* ↑ Alfonso VIII El Noble o El de las Navas. Alfonso VIII. artehistoria.com (Noiz kontsultatua: 2016-06-16).

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1607033
* Multimedia: Gutierre-Muñoz / Q1607033
# Eugenio Agirretxe

Eugenio Agirretxe Azpillaga —izengoitiz Atarre, Egiaundi, Anaia— (Errezil, Gipuzkoa, 1920ko azaroaren 15a - Bermeo, Bizkaia, 2005eko uztailaren 7a) euskal idazlea, frantziskotar apaiza eta hizlaria izan zen.
Zarautzen egin zen frantziskotar fraide, 1937an. Meza berria Errezilen eman zuen, 1944. urtean. Aranzazu, Anaitasuna, Goiz Argi eta Zeruko Argia aldizkarietan argitara eman zituen bere artikuluak. 1995ean, Aldi hartan eta Arantzazuren inguruan memoria liburua argitaratu zuen. 1998an, euskaltzain urgazle lanetan denbora gehien egindako kidea izateagatik, ohorezko euskaltzain izendatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «Eugenio Agirretxe», Auñamendi Eusko Entziklopedia.
* Datuak: Q12257388
# Tutera Formazioa

Tutera Formazioa Ebroko arro sedimentarioaren formazio geologikoa da, Nafarroako hegoaldean garapen handia duena. Miranda Arga eta Azkoiengo sinklinalen nukleoak hartzen ditu, eta, gainera, Tuteran eta Bardean zabal hedatzen da. Guztizko potentzia ezartzea zaila da, puntu batetik bestera aldatzen baita; hala ere, Moncayueloko sekzioan 900 metroraino neurtu dituzte. Litologikoki, batez ere buztin karedunak ditu, eta metro bateko lodiera baino gutxiagoko kareharrizko bankuak tartekatzen ditu, dentsitate handiagoan edo txikiagoan. Seriean gora egin ahala, kareharrizko geruzak indartsuagoak eta ohikoagoak dira, eta 2 metroko lodiera izan dezakete. Goiko mailetan, Bardea aldean, Plana de la Negrako eta Antso Abarkako kareharriek erliebe morfologiko tabular oso bereizgarria ematen dute. Material horien jalkitze-ingurunea aintzirazkoa izan ohi da. Tutera I eta II aztarnategietan aurkitutako ugaztun fosilen elkarketa, baita jasotako laginetan jasotako mikrofaunarena ere, Akitano-Burdigaliarrekoak (Miozeno Goiztiarrekoa) dira, nahiz eta, ziurrenik, goiko mailak Miozeno Berantiarrera (Vindoboniarrera) iritsi.

## Erreferentziak

* ↑ (Ingelesez) Murelaga, Xabier; Suberbiola, Xabier Pereda; Broin, France de Lapparent de; Rage, Jean-Claude; Duffaud, Sylvain; Astibia, Humberto; Badiola, Ainara. (2002). «Amphibiens et reptiles du Miocene inferieur des Bardenas Reales de Navarre (Depression de l Ebre, Peninsule iberique)» Geobios 3 (35) ISSN 0016-6995. (Noiz kontsultatua: 2017-08-25).

## Kanpo estekak

* Datuak: Q131281650
# Miren Uzkudun

Miren Uzkudun Tapia (Asteasu, Gipuzkoa, 1922ko azaroaren 14a) Euskal erraketista profesionala izan zen, 18 urtez. Pilota munduan Asteasu goitizenez ezaguna.

## Biografia
### Lehen urratsak

Miren, umetan beti ibiltzen zen pilotalekuaren bueltan eta 1936ko Gerra Zibilak ere parte handia izan zuen bere erabakian. Hamar senide ziren. Lehenengo bostak Frantziara alde egin zuten, han zuten osaba batengana eta han bizi izan ziren, bueltatzerik ez zuten-eta. Neba bat gudari joan zen eta familia osoa erabat sakabanatuta egon zen luzaroan. Aita udaletxeko idazkaria zen eta kartzelan sartu zuten. Eta horrela geratu ziren sakabanatuta eta lanik gabe.

### Erraketista ibilbidea

Zerbait egin beharra zegoen eta Mireni ikastea ez zitzaionez asko gustatzen, Tolosara erraketan entrenatzera joaten hasi zen. Bi hilabetez entrenatzen aritu eta Madrilera jokatzera joateko aukera izan zuen, Iberia izeneko frontoi berri batera. Han egin zuen debuta 18 urte zituela. Bi urtez aritu zen Madrilen eta, handik aurrera hamahiru pilotalekutan aritu zen; Donostia, Bartzelona, Logroño, Valentzia, Tenerife, Las Palmas, Mexiko, Kuba, berriz Bartzelona eta, azkenean, Madrilen bukatu zuen.

### Erraketari agur

1960. urtean, 18 urtez frontoietan jokatzen jardun ondoren, agur esan zion erraketari.

## Omenaldia

* 2013ko ekainaren 8an Irurako Frontoian VII. Emakumea Pilotari Egunean omendu zuten, zenbait erraketistarekin batera.
* 2015eko uztailaren 23an Errenteriako "Fanderia" frontoiari Agustina Otaola izena jarri zioten eta Agustina buru zela, Lucia Areitioaurtena, Maria Dolores Larramendi, Ramonita Gametxo, Rosa Soroa, Gloria Agirre "Txikita de Aizarna" eta Maria Elena Hernández erraketistekin batera, Miren ere omendu zuen.
* 2017an omenaldia egin zioten Hernanin.
* 2022ko azaroaren 15ean Pili Legarra Asteasuko alkatea eta Joseba Gomez Gizarte zerbitzuetako zinegotzia, Uzkudunek 100 urte bete zituen egunean, haren etxera hurbildu ziren zoriontzera eta lore sorta bat ematera.

## Erreferentziak

* ↑ «Emakume erraketistak - Aintzinako lanbideak» ORAIN Gipuzkoa (Noiz kontsultatua: 2020-03-06).
* ↑ «Historikoa» datubasea.raketistak.eus (Noiz kontsultatua: 2020-03-06).
* ↑ SLU, Herritar Berri. (2015-10-08). ««Jaioterrian ez nuen inoiz nire lanbideaz hitz egiten; inori ez zitzaiola interesatzen iruditzen zitzaidan»» GAUR8 (Noiz kontsultatua: 2020-03-06).
* ↑ (Gaztelaniaz) VII. Emakumea Pilotari Eguna – Pelota Vasca. (Noiz kontsultatua: 2020-03-06).
* ↑ «" Agustina Otaola, Raketista Profesionala " Frontoiaren izen berria. :: Eple Errenteria» www.eple-errenteria.org (Noiz kontsultatua: 2020-03-06).
* ↑ https://web.archive.org/web/20190223185743/http://www.kronika.eus/albisteak/hernani/albistea/2017/07/06/3910b79564789/raketarekin-ere-dotore-irazustabarrena-eta-araiztegi/
* ↑ «Miren Uzkudun Tapia zoriondu dute bere 100. urteurrenean - Asteasu» Tolosaldeko ataria (Noiz kontsultatua: 2022-11-18).

## Kanpo estekak

* Apostando por ellas. Historia de las raquetistas
* Erraketistak lehen eta orain. Dokumentala
* Emakume erraketistak. Erakusketa
* Erraketistak, aitzindariak pilotaren munduan
* Datuak: Q58481735
* Multimedia: Miren Uzkudun / Q58481735
# Soma kubo

Soma kuboa, buruhausgarri geometriko bat da, kubo handiago batean elkartu behar diren kuboz osatutako zazpi zati dituena.
Piet Heinek sortu zuen 1936an. Esaten denez, Werner Heisenberg ematen ari zen hitzaldi batean, Hein, tamaina bereko zenbait kubo elkartuz lor zitezkeen polikubo ezberdinetan pentsatzen hasi zen, eta lau kubo edo gutxiagorekin osatutako polikubo irregular guztiek, orotara 27 kubo osatzen zituztela ikusi zuen, eta ertz bakoitzean hiru kubo zituen kubo handiago batean elkar zitezkeela.
Beranduago, John Conway matematikariak, problema nagusia ebazteko 240 modu ezberdin zeudela ikusi zuen.
Soma kuboaren zatiekin, beste forma batzuk sor daitezke, gutxi gora-behera interesgarriak izan daitezkeen diseinu geometrikoekin edo baita diseinu figuratiboak ere. Irudi hauetako milakarekin eginiko bilketak daude.
Soma kuboaren zazpi irudiak, zenbaki edo hizki batekin identifika daitezke:
* L formako trionimo laua
* L formako tetronimo laua
* Z formako tetronimo laua
* T formako tetronimo laua
* Helize dextrogiro formako hiru dimentsioko tetronimoa
* Helize levogiro formako hiru dimentsioko tetronimoa
* tripode formako hiru dimentsioko tetronimoa
Zerrenda honetan agertzen ez diren 4 kubo edo gutxiagoko polikubo guztiak, erregularrak dira
# Goicocheako Antonio Iraolaren etxea

Goicocheako Antonio Iraolaren Etxea erregionalista estiloko eraikina da, Espainiako Melilla hiriko Espainia plazan dagoena, eta Melillako Hiriko Multzo Historiko Artistikoaren parte dena, Interes Kulturaleko Ondasuna.

## Historia

1911n eraikia, Antonio Baena arkitektoak Antonio Iraola Goicocheakoarentzat egindako diseinuaren arabera, dekorazio modernista galdu zuen 1952ko abendutik 1953ko urtarrilera bitartean, J arkitektoak erregionalistara sinplifikatu zuelarik. Aretoko A.
1940ra arte, Correos eta Telegrafoseko bulegoak hartu zituen.

## Deskribapena

Beheko solairua eta hiru solairu ditu. Harri lokaleko eta adreilu trinkoko harlangaitz-hormaz egina dago, eta burdinazko habeak eta adreilu-mota bereko gangatilak ditu. Etxaurreak, gaur egun suntsituta dauden etxabeez osatuta daude, eta goiko solairuak —saretadun balkoi luze bat bi leihoko, erdi-puntuko arkuekin, Espainia plazara ematen duen fatxadaren muturrean eta Espainiako Armada kalera ematen duen fatxadaren erdian dauden bi solairuko egurrezko begiratokiekin—, azotearen petrilean amaitzen direnak, zirkulu itxurako xehetasun apaingarriekin. Eraikinak, gainera, balkoi jarraituak dituen alaka bat du, kupula gallonatu batean amaitzen dena.

## Erreferentziak

* ↑ (Gaztelaniaz) Mª del Carmen, Lechado Granados. MELILLA GUÍA TURÍSTICA. ISBN 978-84-16200-16-0..

## Kanpo loturak

* Datuak: Q38016503
* Multimedia: Casa de Antonio Iraola de Goicochea, Melilla / Q38016503
# Wikiztegia

Wikiztegia (ingelesez, Wiktionary) eduki askeko hiztegia sortzea helburu duen Wikimediaren proiektuetako bat da, edonork edukiak gehitu eta aldatzeko aukera eskaintzen duena.

## Kanpo estekak

* Euskarazko Wikiztegia
* (Ingelesez) Wiktionary proiektuaren orrialde nagusia
* Datuak: Q151
* Multimedia: Wiktionary / Q151
* Koordinazioa: Wiktionary
# Kansas City Royals

Kansas City Royals AEBtako Missouri estatuko Kansas City hirian egoitza duen MLB ligako beisbol talde bat da. Etxeko partiduak Kauffman Stadium estadioan jokatzen ditu.

## Palmarera

* MLBko txapelketak (2): 2015, 1985
* Amerikar Ligako Txapelketak (2): 1985, 1980
* Erdialdeko Dibisio Txapelketak (1): 2015
* Mendebaldeko Dibisio Txapelketak (5): 1985, 1984, 1980, 1978, 1977, 1976

## Iruditegia

* Kauffman Stadium.
* Zack Greinke.
* Taldekideak 2015eko Munduko Serietan garaipena ospatzen.
* Jokalariak 2011an.

## Kanpo estekak

* Kansas City Royals taldearen webgunea (Ingelesez)
* Datuak: Q744530
* Multimedia: Kansas City Royals / Q744530
# Gaselec eraikina

Gaselec eraikina Espainiako Melilla hiriko eraikin erregionalista neokoloniala da, Espainiako Armada kalean kokatua, eta Melilla hiriko multzo historiko artistikoaren parte da, interes kulturaleko ondasuna.

## Historia

1930ean eraiki zen, Mauricio Jalvo Millanen proiektu baten arabera, González Edoren beste proiektu batean oinarrituta. Proiektu hori eklektikoagoa da, beheko solairu bakarrekoa eta Gaselec konpainia elektrikoarentzat nagusia, zentral elektriko zahar baten gainean.

## Deskribapena

Beheko solairua eta gainean bi solairu ditu eta adreilu trinkoz egina dago.
Beheko solairuak arku zorrotzeko baoak ditu, izkinetakoak txikiagoak, eta alboetan, Candido Lobera etorbidean eta Roberto Cano kalean, atarietarako sarrera. Atari nagusiak arku beheratuko leihoak ditu, erdian balkoi txiki bat eta begiratokiak ditu izkinetan, eta lehenengoak balkoi handi bat du erdian, eta leiho arkitrabatuak alboetan, teilatu-hegal handia zeharkatzen dutenak.

## Erreferentziak

* ↑ «Real decreto 2751/1986, de 5 de diciembre por el que se declara Bien de Interés Cultural, con la categoría de Conjunto Histórico, una zona de la ciudad de Melilla» Boletín Oficial del Estado (15): 1289-1390. 17 de enero de 1987 ISSN 0212-033X..

## Kanpo estekak

* Datuak: Q47412549
* Multimedia: Edificio Gaselec, Melilla / Q47412549